google/wiki40b huggingface dataset:
Kontact

Kontact er en personlig informasjonsbehandler (PIM) og en gruppevareapplikasjon for skrivebordsmiljøet KDE. Det støtter kalender, addressebok, notater, å gjøreliste, nyhetsgrupper og e-post. Det bruker KParts til å integrere de forskjellige applikasjonene inn i Kontact.

Historie

Den opprinnelige gruppevarebeholderapplikasjonen var skrevet en ettermiddag av Matthias Hoelzer-Kluepfel, og ble så lagt inn i sammen med andre programmer i KDE-skrivebordsmiljøets versjonskontrollsystem og vedlikeholdt av Daniel Molkentin. Denne beholderapplikasjonen er essensiell for å kunne kjøre Kontact, men er uten nytte hvis ikke brukt sammen med andre integrerbare komponenter.
De første komponentene til å bli integrert, ble laget av Cornelius Schumacher. Han modifiserte applikasjonene KAdressBook og KOrganizer til adressebok, og planleggerkomponenter. Til da fantes det ingen e-postkomponent, så det manglet fortsatt en gruppevareapplikasjon som integrerte seg i KDE. Men Cornelius Schumachers banebrytende arbeid fungerte som en prototype for andre utviklere å basere sitt arbeid på.
Ved å modifisere KMail til én komponent, lagte Don Sanders den manglende e-postklienten til Kontact. Sammen med adressebok og planleggerkomponentene ble disse integrert i beholderapplikasjonen og pakket som Kontact. Kontact sin nettside, kontact.org, ble laget samtidig som denne pakken.
Daniel Molkentin, Cornelius Schumacher og Don Sander utgjorde da det opprinnelige utviklingsteamet for applikasjonen. Endringene gjort i KMail og beholderapplikasjonen ble lagt til i KDEs versjonskontrollsystem, og Kontact ble utgitt som en del av KDE 3.2.
Samtidig som applikasjonspakken Kontact ble utviklet, var det også gjort utvikling på Kolab gruppervaretjener. Denne tjenerapplikasjonen ble ferdig utviklet omtrent samtidig. Arbeidet med Kolab var en del av Korupware-prosjektet, som også drev med å modifisere KMail og KOrganizer til å gi dem bedre gruppevarestøtte.
Kontacts kjerneteam, Kolab-konsortiumet og flere andre selvstendige KDE PIM-utviklere arbeidet så sammen for å integrere Kroupware-funksjonaliteten inn i Kontact, slik at Kolab ble hovedtjenerapplikasjonen for Kontact.
I tillegg ble en nyhetskomponent utviklet med utgangspunkt i applikasjonen KNode, og Kontact ble modifisert til å støtte en rekke av hovedsakelig vevbaserte applikasjonspakker for sambarbeid.
Guffen

Opptreden

I avisstripene i 1938 dukket han opp hos Donald Duck med en lapp der det sto: «Kjære Donald, din fetter Guffen kommer og bor hos deg en stund. Hilsen Bestemor Duck. PS: Se til at han spiser ordentlig.» Akkurat å spise klarte han ganske bra. Han spiste så godt som all mat Donald hadde i huset, og stjal i tillegg tåteflasker fra babyer og bananer fra aper i dyrehagen.
Klærne han går i er: genser, skjorte, vest, sløyfe og hatt.

Dagligliv

Guffen er ikke en flittig gårdsarbeider. Flere ganger har han blitt kåret til å være Andebys lateste person, og ikke rent sjelden pleier han å sovne eller snike seg unna fra arbeidet som skal utføres. Har derimot Bestemor laget kake, stiller situasjonen seg ganske annerledes.
I en VG-avstemning over hvilke Disneyfigurer leserne likte best å lese om, kom Guffen på en god fjerdeplass.

Guffen på andre språk

Dansk: Guf
Engelsk: Gus Goose
Finsk: Hansu Hanhi
Fransk: Gus / Gus Glouton
Færøysk: Ganus
Italiensk: Ciccio
Nederlandsk: Gijs Gans
Norsk: Guffen / Guffen Gås
Portugisisk: Gansolino
Spansk: Ganso (i Spania)
Svensk: Mårten Gås
Tsjekkisk: Gustu
Tysk: Franz Gans
Chödrak Gyatso

Chödrak Gyatso (født 1454 i Chida i det nordlige Tibet, død 1506), også kjent som Chödrag Gyamtso, var den syvende Karmapa, overhodet i skolen Kagyu i tibetansk buddhisme.
Ifølge legenden sa han fem måneder gammel at: "Der finnes ikke noe i denne verden, bortsatt fra tomhet." Han ble anerkjent som Karmapa i en alder av ni måneder.
Destinasjonsbasert kontantstrømskatt

Destinasjonsbasert kontantstrømskatt (engelsk: border-adjustment tax) er en skatt som i realiteten er en utvidet merverdiavgift.
Kōzō Okamoto

Terror-angrepet i Israel

Den 30. mai 1972 ankom Okamoto, sammen med Yasuyuki Yasuda og Tsuyoshi Okudaira, Lod Airport i Tel Aviv, med Air France Flight 132 fra Roma i Italia. Etter å ha landet gikk de til bagasjeområdet på flyplassen. Etter å ha funnet bagasjen sin, tok de frem flere våpen fra koffertene sine, før de åpnet ild mot andre passasjerer på flyplassen. Angrepet skjedde i samarbeid mellom Folkefronten for frigjøring av Palestina (PFLP) og Den japanske røde armé (JRA). Terroristene drepte 26 mennesker og skadet 71 andre.
Yasuyuki Yasuda ble drept i angrepet etter at han hadde gått tom for ammunisjon. Tsuyoshi Okudaira begikk selvmord på flyplassen ved å detonere en granat som han holdt i hånden. Okamoto ble såret og tatt til fange mens han prøvde å rømme fra flyplassen. Kozo Okamoto ble dømt til livsvarig fengsel under en rettssak i Israel. Det har blitt hevdet at Okamoto ba om å få konvertere til jødedommen mens han satt fengslet i Israel, og at han prøvde å omskjære seg selv med en negleklipper.
Den 23. juli 1973 ble et fly kapret av medlemmer fra Folkefronten for frigjøring av Palestina (PFLP), og den japanske røde armé som krevde at Okamoto skulle frifinnes i bytte mot gislene som var ombord i flyet, men Israel nektet å etterkomme dette kravet. Okamoto ble frigitt i 1985 etter tretten års fengsel, som en del av en fangeutveksling med palestinske militante fraksjoner. Etter løslatelsen fra fengsel i Israel, flyttet Kozo Okamoto først til Libya, videre til Syria, og til slutt til Libanon, der han ble gjenforent med andre medlemmer av den japanske røde armé.
Den 15. februar 1997 arresterte Libanon fem medlemmer fra den japanske røde armé (JRA) deriblant Kozo Okamoto for å ha forfalsket pass og for brudd på visumregler. De fem personene ble dømt til tre års fengsel hver. Etter at fengselsstraffen var ferdig sonet, ble de fire andre medlemmene av JRA deportert til Jordan med makt. Den libanesiske regjeringen valgte å innvilge politisk asyl til Kozo Okamoto fordi han hadde kjempet mot Israel og hadde blitt torturert i israelske fengsler. Kozo Okamoto er fortsatt ønsket utlevert av den japanske regjeringen.
En dokumentar fra 1999 forteller historien om Okamoto, blant annet med intervjuer fra flere personer som kjente ham fra før han flyttet til Libanon.
Greetings from Asbury Park, N.J.

Sporliste

Alle sanger er skrevet av Bruce Springsteen.
Skjern Håndbold

Skjern Håndbold (stiftet 1992) er en håndballklubb i Skjern i Midtjylland i Danmark. Klubbens herrelag spiller i Herre Håndbold Ligaen. Bjarte Myrhol og Magnus Dahl spiller for klubben fra sesongen 2015/16. Klubben vant Herre Håndbold Ligaen i 2017.
Kasper Schmeichel

Spillerkarriere

Han signerte lærlingkontrakt med Manchester City 1. juli 2003. Første gang på benken var som reserve for Kevin Stuhr-Ellegaard i november 2003 da både David Seaman og Nicky Weaver var skadet. Proffkontrakt ble signert på 18-årsdagen i 2004.
Manchester City lånte ut Schmeichel til Darlington FC, der han fikk sin ligadebut i Football League Two 14. januar 2006 mot Peterborough United, i en kamp de vant 2–1, og Kasper slapp inn mål av Peterborough-angriperen James Quinn.
Schmeichel har vært utlånt til Bury ved to anledninger. Bury spilte også på laveste nivå i den engelske proffligaen (Football League Two. Første opphold ga 15 kamper og andre opphold ga 14 kamper. Begge oppholdene i Bury skjedde i 2006. Debuten kom 25. februar borte mot Shrewsbury, i en kamp laget vant 1–0. Klubbens manager, Chris Casper, var så fornøyd med Schmeichels prestasjoner at de ønsket ham på lån en tredje gang, noe Manchester City takket nei til på grunn av at klubben spiller på for lavt nivå. Schmeichel selv stortrivdes under låneoppholdene i Bury, og ble veldig populær blant publikum.
I januar 2007 ble han sendt på utlån til skotske Falkirk FC, som spiller i øverste divisjon i Skottland. Schmeichel debuterte  13. januar mot Dunfermline Athletic F.C. i en kamp Falkirk vant 1–0. I slutten av januar kom meldingen om at sjef for Danmarks U-21 landslag i fotball, Keld Bordinggaard, hadde inkludert Schmeichel i troppen mot Nederland 7. februar. Etter dette har han fått elleve kamper for U-21 landslaget.
Allerede som 16-åring var han i media på grunn av dette, og fikk spesielt oppmerksomhet fordi han lignet så mye i utsende på sin far. I desember 2006 sa Kasper Schmeichel i et eksklusivt intervju med den danske avisen Berlingske Tidende at han ikke ønsket å bli sammenlignet med sin far, men heller bli bedømt ut fra egne prestasjoner, men at han selvsagt var glad for å få råd av den gamle mesteren. Det nevnes at faren som 20-åring spilte for Gladsaxe/Hero, og var på vei mot Hvidhovre, mens Kasper allerede er fast inventar i Skotsk Premier League. Skotsk media mener allerede at Kasper er på vei ut av «sin fars skygge». Det var Manchester Citys manager Stuart Pearce som anbefalte Kasper til sine skotske kollegaer. Fotball begynte han først å spille seriøst som 14-15 åring da han gikk på Oure Idrætsefterskole. Det var også der han fant ut at han passet som keeper. Før den tid hadde han spilt overalt ellers på banen, men selvsagt også en del som keeper. Som keeper i Citys stall hadde han Tim Flowers som keepertrener. Utenom å spille fotball var Schmeichel en del av Citys utdanningssystem, og studerte blant annet sportspsykologi og kroppens anatomi, en utdannelse som etterhvert kan gi en grad i fysioterapi.
Sommeren 2009 skrev han under for Notts County.
2. mai 2016 vant han, sammen med resten av Leicester City FC, Premier League.

Landslaget

Han ble tatt ut i Danmarks tropp til VM i fotball 2018 i Russland.
I dag er fødd ein frelsar stor

«I dag er fødd en frelsar stor» er et prekestolvers skrevet av Birgitte Cathrine Boye i 1778 som «Os er i dag en Frelser fød», og oversatt av Elias Blix i 1902.
I 5. utgaven av Noen Salmer står salmen under tittelen «I dag er fødd en Frelsarmann», sammen med andre prekstolvers, med overskriften Jolevers.
Salmen er med i Guldbergs salmebok og ble uforandret tatt opp i Landstads Kirkesalmebok. I Norsk Salmebok står den både på nynorsk (nr 48) og bokmål («En frelser er oss fødd i dag», NoS nr 47).
Birgitte Cathrine Boye skrev høytidsvers for alle de største helligdagene, og blir derfor kalt kvinnen med høgtidsverdene. Juleverset blir i mange kirker sunget mens presten står på prekestolen på juledagen, og høytidsverset etter B.C: Boye har tatt over fra det eldre juleverset «Spiser lidet barn så lystelig».
Både Boye og Blix viser til melodien «Av høyheden opprunden er» («Utav høyden ned i verdene skin»), en melodi skrevet av Philipp Nicolai i 1599.
Karabin

Karabin er en betegnelse på korte militærgevær.

Historie

Karabiner er betraktelig kortere enn rifler som er i bruk i infanteriet. Våpentypen ble opprinnelig iutviklet for bruk av kavalerister, som kunne ha vansker med å håndtere musketter med full lengde fra hesteryggen. De ble etter hvert også introdusert til andre tropper med behov for å bevege seg raskt eller under trange forhold, slik som lette tropper og andrelinjetropper.
På slutten av 1800-tallet gjorde utviklingen av ammunisjon med røyksvakt krutt behovet for lange løp mindre. Mange av de vanlige millitærriflene som Gewehr 98 og Lee-Enfield ble erstattet av kortere karabinutgaver (henholdsvis Karabiner 98k og SMLE). etter hvert som slike korte våpen har blitt standardvåpen, har begrepet karabin gått over til å vise til militære geværer som er kortere enn standardlengden, enten de er glattborede eller riflede, munnladere, bakladere eller repetervåpen.

Moderne karabiner

I moderne tid er karabinen ofte i bruk hos støttetropper, eller fallskjermjegere som trengte et mindre gevær, som var lettere å bære med seg og som var kortere enn riflen. Avdelinger i det norske forsvaret var satt opp med M1 Karabin, også kalt US Karabin, frem til ca. 1970, og norsk politi hadde det inntil det ble erstattet av maskinpistolen MP5 på 1990-tallet.
Korte geværer primært tenkt til ryttere kalles fortsatt karabiner. De fleste slike «salkarabiner» er korte og lette rifler med rørmagasin og bøylemekanisme. På grunn av den lave vekten er slike karabiner ofte i pistolkalibere, og i det ville vesten var det vanlig å kamre slike karabiner for samme patroner som revolvere.
Karrieresenter Mo i Rana

Karrieresenter Mo i Rana er lokalisert i Mo i Rana på Helgeland i Nordland fylke, og er et av ni regionale karrieresentre i fylket. Senteret gir individuell karriereveiledning til unge og voksne. Det har oppgaver knyttet til videregående opplæring for voksne og er et kompetansesenter for rådgivertjenesten i skolen, NAV og bedrifter.
Senteret er samlokalisert med Campus Helgeland i Torggata 1B i Mo i Rana sentrum.
101 Reykjavík

Handling

Hlynur er 34 år, men bor fortsatt hjemme hos mor. Han har ikke jobb og ingen framtidsplaner. Om han våkner før klokka 16 om ettermiddagen, er det et unntakstilfelle. For det meste henger han på en kaffebar og forsøker å få seg et ligg. To kvinner betyr mer enn noen andre. Det er Lola, hans mors elskerinne, og Holmfrid, ei «søt jente».
Klorid

Framstilling

Uorganiske klorider dannes ved redoksreaksjonen av metaller med elementær klor eller saltsyre (bare hvis de er i den elektrokjemiske spenningsrekken under hydrogen). Men de kan også forekomme i reaksjonen av hydroksider, metalloksider, karbonater, bikarbonater og andre salter av svakere syrer med saltsyre. Ved substitusjonsreaksjoner og addisjonsreaksjoner av hydrokarboner og karboksylsyrer og deres derivater organiske klorider kan oppstår.
Nessaea

Utseende

Middelsstore, bredvingede sommerfugler. Oversiden er mørk med metalliske, blå bånd (som skyldes strukturfarger, dermed forandrer de farge med vinkelen man ser dem fra) og av og til også oransje flekker. Undersiden er grønnlig med et lyst skråbånd i forvingen.

Levevis

Biblidinae er tropiske skogsinsekter.
Nessaea-artene lever i tropisk regnskog opptil 800 meter over havet. Larvene utvikler seg på planter i vortemelkfamilien (Euphorbiaceae). De voksne sommerfuglene besøker sjelden blomster, men suger væske fra råtnende frukt, urin og gjødsel.

Utbredelse

Slekten er utbredt i Mellom- og Sør-Amerika, fra Mexico i nord til Bolivia i sør.
Viklebjørn

Beskrivelse

Viklebjørnen er på størrelse med en rødrev og veier fra 1,5 til 3,5 kilo. Kroppen er lang og kraftig og halen er like lang som kroppen. Hele dyret kan bli opptil 115 cm. Fargen er lys brun med mørke hårtupper. Beina er kraftige og som hos mange halvbørner er tærne svært fleksible og kraftige og kan gripe rundt greiner. Hodet er kort og kraftig med runde ører. Halen er muskuløs og fleksibel, og kan brukes til å gripe rundt greiner. Tungen er opptil 20 cm lang og fleksibel.

Økologi

Viklebjørnene er rene nattdyr. De lever alene og tilbringer mesteparten av sitt liv i trær. På tross av at de tilhører rovdyrene, består dietten for det meste av bær, blader, skudd, bark og frukt. De bruker den lange tungen til å slikke i seg nektar, og er viktige pollinatorer for flere arter trær. Viklebjørner tar en del små dyr, hovedsakelig frosker og virvelløse dyr og vil plyndre fuglereir for unger og egg.
Forplantning foregår året rundt, hunnene kommer i løpetid hver tredje måned. Drektighetstiden er 112 til 118 dager, og de får en unge av gangen, skjønt tvillinger forekommer. Ungene har sølvgrå pels og er hjelpeløse de første ukene. Ungene forlater moren etter 3-5 måneder. Hunnene blir kjønnsmodne ved 18 måneders alder, hannene når de er 30 måneder. Viklebjørner lever lenge. I fangenskap er levealder på 24 år registrert.

Trusler mot arten

Viklebjørner blir av og til tatt av kattedyr og store slanger, og blir jaktet på for pelsens skyld. Viklebjørner blir utmerkede husdyr, og mange fanges for salg. Arten er rene nattdyr og blir sjeldent sett og finnes først og fremst i tett skog, og regnes ikke som truet. Den største trusselen mot arten på sikt er rydding av jungelen som er deres naturlige leveområder.
Safe

Historikk

I 1835 tok Chubb-brødrene ut sitt første patent på en tyverisikker safe. Det er likevel mulig at den første safen ble laget før dette, da Chubb Safes begynte å lage sikkerhetslåser i 1818.
Det å åpne safer uten å ha koden den en benytter stetoskop for å lytte etter «knepp»‚ er et populært filmtema, det mest kjente eksempelet i Norge er nok Olsenbanden-filmene.
Firmaet Jørgen S. Lien produserte pengeskap og brannsikre skap i Norge under varemerket Jøli.
Netscape Communications Corporation

Selskapets opptur

Selskapet Netscape ble grunnlagt i 1994 av Jim Clark og Marc Andreessen,  som også hadde utviklet den første grafiske nettleseren, NCSA Mosaic, som gjennom konseptet WWW spredte Internett til en stor brukergruppe.  Universitetet der de utviklet dataprogrammet NSCA Mosaic, så raskt verdien og krevde opphavsretten til det.  Jim og Marc startet da selskapet Mosaic, som kort tid etter skiftet navn til Netscape, og deres nye program Netscape Navigator (NN), som kom i oktober 1994, ble den mest populære nettleseren på resten av 1990-tallet.
Utover nettleserer har Netscape utviklet en tidligere svært populær webtjener, Netscape Enterprise Server, USENET-tjeneren Netscape Collabra, og mange ulike andre nett-tjenere.  Selskapet har også startet Mozilla, et prosjekt for nettlesere med åpen kildekode, og funnet opp det mye utbredte programmeringsspråket JavaScript.
Netscape ble i mars 1999 kjøpt opp av selskapet America Online (AOL).
På slutten av 1990-tallet fikk Netscape kraftig konkurranse av Explorer og mistet dermed sin dominerende posisjon. I 2001 var de redusert til under 20% av markedet.

Selskapets nedtur

I begynnelsen kostet nettleseren Netscape Navigator penger, men etter at tallet på Microsoft Windows-brukere av Verdensweben begynte å ta innpå tallet på UNIX-brukere og Microsoft begynte å dele ut sin nettleser, Internet Explorer (IE) gratis medfølgende operativsystemet Microsoft Windows, ble også Netscape tvungne til å dele ut programvaren gratis. Men denne strategien var ikke nok.  Netscapes del av markedet dalte. En avgjørende faktor var da IE 5 ble lansert i 1999. På den tida var Internet Explorer mer avansert enn Netscape Navigator. Året etter kom den Mozilla-baserte Netscape 6, men den viste seg å være altfor ustabil og klarte derfor ikke å få mange brukere til å gå over til Netscape.
Etter flere forsøk på å snu trenden, la AOL (som på det tidspunktet het AOL Time Warner) i juli 2003 ned utviklingsavdelingen i Netscape og oppløste hele datterselskapet.
Kom loy

En kom loy (eller Kongminglanterne eller kinesisk lanterne) er en lykt laget av rispapir som sendes opp i luften ved hjelp av varmluftsprinsippet. Luften i lampen varmes av en tent voksbit i bunnen av lykten som løfter som en varmluftballong. Det thailandske begrepet kom loy betyr flytende lanterne på norsk. Lykten svever i ca fem til syv minutter.
I Thailand og i andre deler av Asia benyttes kom loyer særlig omkring nyttår men også ved andre høytider.
Lanternen ble oppfunnet i Kina. Den har der navnet Kongminglanterne (kinesisk: 孔明燈), etter den angivelige oppfinneren, Zhuge Liang, hvis stilnavn var Kongming.

Den skal opprinnelig ha hatt en militær funksjon - som varsellampe - men i følge sinologen Joseph Needham eksperimenterte kineserne med små varmluftsballonger så tidlig som i de stridende staters tid, altså lenge før Zhuge Liangs tid.
Møring

Møring er en betegnelse på innbyggerne i det tidligere fogderiet Nordmøre i Møre og Romsdal fylke. Møre og Romsdal består av tre fogderier: Nordmøre, Romsdal og Sunnmøre. Innbyggere i Romsdalen omtales som romsdalinger, mens folk fra Sunnmøre kaller seg sunnmøringer. Begrepet møring er derfor etter hvert blitt synonymt med nordmøring, altså innbyggere i den nordlige delen av Møre og Romsdal, for eksempel kristiansundere.
Fisk i en skål

Fisk i en skål er et musikkalbum med Stefan Sundstrøm, utgitt i 2000.
Agyneta ramosa

Utseende

Agyneta ramosa er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kanadabalsam

Kanadabalsam (balsamum canadense) er en klar, gulaktig kvae som utvinnes av balsamgran (Abies balsamea) ved å tappe ut barkens dyneformig oppsvulmede harpiksbeholdere. Den er tidligere brukt til fremstilling av finere lakker og kitt.
Kanadabalsam har også vært brukt i mikroskopisk teknikk, oppløst i toluen eller xylen, men er nå avløst av syntetiske harpikser.
Emil i Lønneberget (film)

Handling

På gården Katthult i Småland bor Emil (Jan Ohlsson) sammen med mamma (Emy Storm), pappa (Allan Edwall), lillesøster Ida (Lena Wisborg), tjenestepiken Lina (Maud Hansson) og en eldre gårdsgutt Alfred (Björn Gustafson). Historien utspiller seg i siste del av 1800-tallet. Det er harde tider, men livet på landet blir romantisert ved å følge Emils daglige gjøremål. Dette er som oftest å finne på sprell eller yte hjelp som alltid ender i komiske utfall (f.eks. heise lillesøsteren Ida opp i flaggstangen, trekke tannen til Lina og lignende).

Produksjonen

Filmen ble filmet på Gibberyds gård utenfor Vimmerby. Innehusscener ble spilt inn i Folkehøgskolen i Mariannelund. Filmen hadde premiere på Grand i Vimmerby på 4 desember 1971.
Filmens antagelige mest kjente motiv er snekkerboden. Det er stedet hvor Emil flykter etter at et av hans sprell eller gode gjerninger har slått totalt feil. Sangen «Du kjære lille snikkerbod», svensk originaltittel «Du käre lille snickarbo», er blitt et temasang for Emil-historien, men også for barnebøker generelt.
Snekkerboden brant ned i 2005. Brannen var trolig påsatt. En ny snekkerbod ble bygd og sto ferdig våren 2006
Pugio

En pugio er en type bredbladet dolk brukt av romerske soldater fra siste århundre av den romerske republikken og under mesteparten av keiserriket. I form kunne den minne om en kort, kompakt utgave av en tidlig gladius hispaniensis med et blad med tydelig «midje».

Historie

Pugioen utviklet seg som gladiusen fra spanske forbildet. De ble først vanlig på 100-tallet før vår tidsregning. De tidlige utgavene var smalere og lettere enn senere typer, og liknet på de dolkene som ellers var vanlige i middelhavsområdet den gang. Slirene var av tre og trukket i metall. Metalltrekket var gjerne rikt dekorerte. Etter 100-tallet etter vår tidsregning ble slike våpen mindre vanlig, men de dukker opp igjen i funn fra slutten av 200-tallet og utover 300-tallet i en bredere og tyngre utgave. Disse hadde også enklere slirer med mindre metall, og ser ut til i større grad å ha vært bruksvåpen. Mot slutten av Romerriket ble pugioen i stor grad erstattet av kampkniver i bruk blant de mange leiesoldatene som fylte de romerske legionene, men var forsatt i bruk som paradevåpen blant offiserer og endog keisere helt til oppløsningen av Vestromerriket på slutten av 400-tallet.

Usikker funksjon

Hva pugioene faktisk ble brukt til har vært omdiskutert. De kan åpenbart ha fungert som ekstravåpen, i Roma by hadde for eksempel ikke soldater vanligvis adgang til å bære sverd, men de kunne bære sine militære cingula, som dolken var en del av. Imidlertid ser ikke alle soldater ut til å ha båret pugio. Det er også ukjent om de ble utlevert sammen med annen våpen og utrustning, eller var noe soldatene måtte kjøpe privat. De har vært lite egnet som brukskniver, hvilket bekreftes av de mange funn var mange slags arbeidskniver fra utgravinger av romerske militærleire. De mange påkostede slirene med metallarbeider i bronse, sølv og emalje antyder at pugionene både har fungert som et investeringsobjekt.
VHV

Betydelige aksjonærer

VHV er involvert som aksjonær med 34,02% i NRVs juridiske beskyttelse i Mannheim.
Rincón de Pereira

Transport

Ruta 6 Joaquín Suárez forbinder Rincón de Pereira med Montevideo, Vichadero og Paso Hospital.